KALA ATI MUSTI MAMILIH
"Dingehang Bli,
Yan!"
Ketut Purnata ngisiang liman tunangané nanging Wayan Rumiasih ngénggalang
magedi.
Sing ngrunguang munyinné muani.
Petengé
sepi. Jangkriké sing ngering. Bulané mengkeb. Kéto masi bintangé tusing ada
nyak marengin Ketut Purnata ané sedek maselselan. Yén dadi galahé mapiteh,
mirib kal pitehanga teken ipun apang nyidang menain laksanané iwang. Nanging
dinané dibi tusing lakar buin mawali.
Ketut
Purnata mara limang bulan matunangan ngajak Wayan Rumiasih. Katemu di tongos
Wayan Rumiasih magae dadi kasir di toko sembako. Ketut Purnata dadi tukang
kajang baas. Milehan ipun ngindengan baas makampil-kampilan. Singgah dini ditu.
Katemu lantas ngajak Wayan Rumiasih. Ping telu ping pat pamuput ipun ngwanénang
raga ngorahang isin kenehné. Wayan Rumiasih patuh cara anak luh lénan, kimud
nyambatang lakar nerima tresnané Ketut Purnata. Tuah manggutan melantaran
kenyem manis cihna ipun nyak.
Bagia
tan kadi-kadi kenehné Ketut Purnata ngelah masi tunangan anggon ngisinin idupné
ané sepi sesukat
kalahina tekén Luh Satiari. Luh Satiari ané duang tiban nimpalin ipun. Luh
Satiari ané ngaénang ipun bagia, nawang arti tresna. Luh Satiari masi ané
makada ipun nawang kénkén rasané sakit hati. Kéwala diapin sakit, tresnané suba
kadung makilit, ipun nyidang ngengsapang makejang, ipun tusing gedeg yadiastun
kalahina ngajak muani lénan.
"Pang
tawang Luh, tresnané ngalahang rasa sakit ané rasang Beli. Dumadak Luh bagia.
Yén Luh dot buin mawali, durusang. Bli lakar nampi."
Atiban
suba matilar sesukat Luh Satiari magedi, Ketut Purnata nyalanin idupné padidi.
Kudang nak luh jegeg masliweran nanging kenehné kukuh tuah Luh Satiari. Nganti
ipun nepukin Wayan Rumiasih. Tresnané nadak macarang.
Wayan
Rumiasih buin ngaénang idupné mawarna. Buin ngaénang idupné bagia. Nanging
Wayan Rumiasih suba magedi. Gedeg ulian Ketut Purnata buin matemu ngajak Luh
Satiari ané suba mobot. Luh Satiari ngidih tulung jak Ketut Purnata apang nyak
ngantén ngajak ipun apang pianakné ngelah bapa.
"Tiang
sing nyidang, Luh. Tiang suba ngelah tunangan. Tiang digelis lakar
masakapan."
Luh
Satiari ngeling. Eling nyajang ngerasang disubané Ketur Purnata ngorahang
tusing nyak nyuang ipun. Ketut Purnata tusing nyidang ngomong apa. Kenehné mula
nu ada rasa sayang ngajak Luh Satiari. Nanging ipun tusing nyak nyakitin Wayan
Rumiasih. Kéweh baan ipun ngundukang déwékné.
Kala
peteng teka Ketut Purnata nyambat unduk kahanané Luh Satiari tekén kabakné.
“Men Bli nyak nganten jak ia?”
“Sing Yan. Bli suba ngelah Wayan.”
“Men ngudiang Bli nyak nyagjagin Luh Satiari? Kone suba ada tiang?”
patakonne Wayan Rumiasih, cucud.
"Matimpal
adané, Yan. Diapin suba sing ada hubungan tunangan kéwala sing dadi pegat
matimpal."
Wayan
Rumiasih sing terima laut buin matakon.
"Yén saja timpal to ngudiang suba nawang Bli ngelah tiang nu masi ia nagih
ngajakin Bli ngantén? Nak luh apa to!"
"Luh
Satiari tonden nawang, Yan.."
Kondén suud Ketur
Purnata nyelasang, sépanan Wayan Rumiasih majujuk.
"Suba
tawang tiang Bli nu ada keneh ngajak ia. Jani pilih suba, tiang apa ia. Tiang
sing nyak dadi pacadang kuang. Tiang sing nyak tuah anggon Bli plampiasan.
Tiang sing nyak ragan Bliné di sisin tiang nanging atin Bliné anak luh lén ane
ngelahang!"
Wayan
Rumiasih magedi ngalahin Ketut Purnata, padidi. Ketut Purnata mendep. Bibihné
caket. Kenehné uyang. Suba ada keneh lakar masakapan, lakar ngidih Wayan
Rumiasih mapan ipun suba med padidi suba med dadi jomblo turah mangkiné.
Nanging Luh Satiari ngaba pikobet ané keweh baan ipun ngenehang.
"Ngudiang
Luh buin teka di idup Bliné?"patakon ipuné di ati.
Athens, 30 Juli 2017
ban_Latn nob_Latn dik_Latn ban_Latn luo_Latn jav_Latn sag_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn tgl_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn min_Latn ban_Latn min_Latn ban_Latn ban_Latn ban_Latn ban_Latn ban_Latn umb_Latn ban_Latn nob_Latn ban_Latn ban_Latn ban_Latn ban_Latn ban_Latn ban_Latn ban_Latn jav_Latn ban_Latn jav_Latn ban_Latn dik_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn lua_Latn ban_Latn ban_Latn